नीता मुकेश अंबानी

**नीता मुकेश अंबानी** उ एक भारतीय व्यवसायी अऊर परोपकारी हैं। उ रिलायंस फाउंडेशन अऊर धीरूभाई अंबानी इंटरनेशनल स्कूल के अध्यक्ष अऊर संस्थापक हैं, अऊर रिलायंस इंडस्ट्रीज के निदेशक हैं। उ रिलायंस इंडस्ट्रीज लिमिटेड के चेयरमैन अऊर प्रबंध निदेशक मुकेश अंबानी से शादी किहिन हैं।
 
नवंबर २०२५ तक ११३.५ अरब अमेरिकी डॉलर से अधिक के अनुमानित पारिवारिक संपत्ति के साथ, अंबानी परिवार विश्व के सबसे अमीर परिवारन में से एक है। उ एक कला संग्रहकर्ता अऊर इंडियन प्रीमियर लीग (आईपीएल) क्रिकेट टीम  के मालिक भी हैं।

२०१६ मा, इंडिया टुडे ने ओनका 'पचास सबसे प्रभावशाली भारतीयन' मा से एक के रूप मा सूचीबद्ध किहिन, अऊर फोर्ब्स ओनका 'एशिया के सबसे प्रभावशाली महिला व्यवसायी नेता' के सूची मा सम्मिलित किहिन।

२०१६ मा, उ अंतर्राष्ट्रीय ओलम्पिक समिति (आईओसी) कय सदस्य बनै वाली पहिली भारतीय महिला बनीं।२०१५ से २०२४ तक, जब जियो ने संस्थान का प्रायोजित किहिन, तब नीता अंबानी मुंबई एकेडमी ऑफ द मूविंग इमेज के सह-अध्यक्ष अऊर बोर्ड सदस्य रहीं। २०२३ मा, उ मुंबई मा नीता मुकेश अंबानी सांस्कृतिक केंद्र का शुभारंभ किहिन।
## प्रारंभिक जीवन
नीता अंबानी (जन्म दलाल) का जनम १ नवंबर १९६४ का मुंबई मा रविन्द्रभाई दलाल अऊर पूर्णिमा दलाल के घरे एक मध्यम वर्गीय गुजराती परिवार मा भवा रहा, अऊर उ मुंबई के उपनगरन मा एक मध्यम वर्गीय माहौल मा पली-बढ़ी रहीं। उ नरसी मोनजी कॉलेज ऑफ कॉमर्स एंड इकोनॉमिक्स से वाणिज्य मा आपन स्नातक डिग्री पूरा किहिन; उ कम उमर मा भरतनाट्यम सीखै लाग अऊर एक पेशेवर भरतनाट्यम नर्तकी बनिन।

उनकर बहिन ममता दलाल स्कूल मा मास्टर के रूप मा काम करत हैं, सचिन तेंदुलकर अउर शाहरुख खान के बच्चन का पढ़ावै खातिर जानी जात हैं।
## आजीविका
नीता मुकेश अंबानी रिलायंस इंडस्ट्रीज के कॉर्पोरेट सामाजिक उत्तरदायीी (सीएसआर) शाखा रिलायंस फाउंडेशन के संस्थापक अऊर अध्यक्ष हैं। २०१४ मा, उ रिलायंस इंडस्ट्रीज के बोर्ड के लिए चुनी गईं। अंबानी एक कला संग्रहकर्ता भी हैं। अगस्त २०२३ मा, नीता अंबानी ने रिलायंस इंडस्ट्रीज (आरआईएल) के निदेशक मंडल मा अपने पद से इस्तीफा दइ दिहिन, लेकिन रिलायंस फाउंडेशन के अध्यक्ष के रूप मा आपन भूमिका बरकरार रखिन। आरआईएल बोर्ड ने ओनके इस्तीफा का स्वीकार किहिन अऊर रिलायंस फाउंडेशन का अधिक सामाजिक बदलाव के ओर ले जाय के लिए ओनके समर्पण के सराहना किहिन। नीता अंबानी एक स्थायी आमंत्रित के रूप मा आरआईएल बोर्ड के सब बैठकन मा भाग लेत रहीं।

**जामनगर टाउनशिप परियोजना**

१९९७ मा, अंबानी जामनगर मा रिलायंस के रिफाइनरी के कर्मचारियन के लिए एक कंपनी टाउनशिप बनावै के परियोजना मा सम्मिलित रहे। परियोजना मा १७,००० से अधिक निवासियन के रहै के लिए एक पेड़-पंक्तिबद्ध अऊर पर्यावरण के अनुकूल कॉलोनी स्थापित करब सम्मिलित रहा। परियोजना, विशेष रूप से रिफाइनरी परिसर, घातक दुर्घटनाओं, श्रमिकन के मौत अऊर अशांति सहित घटनाओं के बाद श्रमिक सुरक्षा अऊर परिस्थितिियन पर जाँच का सामना करै का पड़ा है।

**रिलायंस फाउंडेशन**

रिलायंस फाउंडेशन एक भारतीय परोपकारी पहल है जेकर स्थापना २०१० मा नीता अंबानी द्वारा कीन गै रही। रिलायंस इंडस्ट्रीज संगठन का संरक्षक है।

**मुंबई इंडियंस**

अंबानी इंडियन प्रीमियर लीग (आईपीएल) टीम, मुंबई इंडियंस के सह-मालिक हैं, जे २०१३, २०१५, २०१७, २०१९ अऊर २०२० मा खिताब जीतिन। उ सबके लिए शिक्षा अऊर खेल (ईएसए) पहल का नेतृत्व किहिन, जवन मुंबई इंडियंस के समाज का वापस देय के रास्ता का भाग है। ईएसए १००,००० से अधिक वंचित्त बच्चन तक पहुँचा है अऊर विभिन्न मीडिया अऊर डिजिटल प्लेटफार्मन का उपयोग कइके शिक्षा के बारे मा जागरूकता बढ़ाइस है।

**आईओसी सदस्यता**

जून २०१६ का, अंबानी स्विट्जरलैंड स्थित पैनल द्वारा अंतर्राष्ट्रीय ओलंपिक समिति (आईओसी) के सदस्यता के लिए नामित आठ उम्मीदवारन में से एक रहे। इन नए सदस्यन का चुनाव १२९ वें आईओसी सत्र के दौरान भवा रहा, जवन अगस्त २०१६ के पहिला सप्ताह मा आयोजित कीन गा रहा। ४ अगस्त २०१६ का, अंबानी का आईओसी के सदस्य चुना गा रहा; उ एकर पहिला भारतीय महिला सदस्य रहीं।

**नीता मुकेश अंबानी सांस्कृतिक केंद्र (एनएमएसीसी)**

मुंबई के बांद्रा-कुर्ला परिसर (बीकेशी) मा जियो वर्ल्ड सेंटर के अंदर स्थित नीता मुकेश अंबानी सांस्कृतिक केंद्र (एनएमएसीसी) का उद्घाटन ३१ मार्च, २०२३ का उनके द्वारा कीन गा रहा। केंद्र के पीछे का विचार सामुदायिक कार्यक्रमन पर ध्यान केंद्रित करब है, जइसे कि स्कूल अऊर कॉलेज आउटरीच अऊर प्रतियोगिता, शिक्षकन के लिए पुरस्कार, कलाकृति कार्यक्रम, गुरु-आशीष, अऊर दूसरन के बीच वयस्कन के लिए कला साक्षरता कार्यक्रम।,br>

चार मंजिला एनएमएसीसी मा १६,००० वर्ग फीट (१,५०० एम२) कस्टम-डिजाइन कीन गा प्रदर्शनी स्थान अऊर तीन थिएटर होइहैं। इनमा से सबसे बड़ा, २,००० सीट वाला ग्रैंड थिएटर, ८,४०० स्वारोवस्की क्रिस्टल से सजावा गा एक असाधारण अऊर अनोखा कमल-थीम वाला झूमर से सजावा जाई।

प्रदर्शन कला के लिए तीन समर्पित स्थान हैं: द ग्रैंड थिएटर, द स्टूडियो थिएटर अऊर द क्यूब। केंद्र 'आर्ट हाउस' का भी शुभारंभ करि, जवन चार मंजिला जगह है जेकर उद्देश्य प्रसिद्ध भारतीय अऊर अंतर्राष्ट्रीय कलाकारन का एक मंच प्रदान करब है।
## निजी जीवन
मुकेश अंबानी से तब मुलाकात भै जब उ स्कूल मा मास्टर रहीं, अऊर १९८५ मा उनसे शादी करिन। शादी के बाद कुछ वर्ष तक मास्टर के रूप मा कार्य करिन। नीता एक निजी गगनचुंबी इमारत 'अंटिलिया' मा रहत हैं, जवन विश्व के दूसर सबसे आलीशान अऊर महँगा घर भी है।

उनके दुइ बेटवा अऊर एक बिटिया अहै; नीता अऊर मुकेश के शादी के सात वर्ष बाद, ओनके दुइनौ बड़े बच्चा-जुड़वाँ-आईवीएफ के माध्यम से पैदा भए। जुड़वाँ बच्चन के पैदा होय के तीन वर्ष बाद, उ स्वाभाविक रूप से ओनके छोटका बेटवा अनंत का जन्म दिहिस। उ चार छोट बच्चन के दादी अहै।

## पुरस्कार
अंबानी का भारत के तत्कालीन राष्ट्रपति रामनाथ कोविंद द्वारा राष्ट्रीय खेल संवर्धन पुरस्कार २०१७ से सम्मानित कीन गा रहा। द टाइम्स ऑफ इंडिया द्वारा "भारतीय खेलन के सर्वश्रेष्ठ कॉर्पोरेट समर्थक" पुरस्कार से भी सम्मानित कीन गा रहा।
## सन्दर्भ